laion/Wikipedia-Exotic huggingface dataset:
פיציגין (משחק כדור)

פיציגין (קרואטית: Picigin) הוא משחק כדור חובבני וייחודי לחוף הים בצ'ביצה שבעיר ספליט שבקרואטיה. בשנת 1908 חזרה קבוצה של סטודנטים קרואטים מלימודיהם בפראג אל העיר ספליט שבקרואטיה. הם הביאו איתם את משחק הכדורמים הלא אופייני למקום. כשניסו לשחק את המשחק בחוף בצ'ביצה שבספליט הם נוכחו להבין שגובה מי הים רדוד מכדי שיצליחו. ניסיונותיהם העיקשים לשחק הובילו לכך שהם פיתחו את הפיציגין כתוצר לוואי של פולו המים. הפיציגין יכול להיות משוחק בחוף ים עם מים רדודים שאין בו אבנים או סלעים. התנאים האופטימליים למשחק הם כאשר חמישה שחקנים משתתפים, אם כי ניתן גם יותר. במהלך המשחק השחקנים נעמדים במעגל, כשהם במרחק ניכר האחד מהשני. כעת עליהם להתמסר ביניהם בכדור, מותר להם להכות בו עם כף היד בלבד, מבלי לתפוס את הכדור ומבלי לאפשר לו ליפול אל המים. משחק הפיציגין משוחק ללא נקודות, אלא רק במטרה ליהנות. למרות זאת, המשחק דינאמי מאוד ומרהיב עין היות שהשחקנים נאלצים לא אחת לזנק אל עבר הכדור. מאחר שהמשחק נערך בתוך מים ללא אבנים אז החשש מפציעות יורד. כדור הפיציגין הוא למעשה כדור טניס שעובר שני שלבים: קילוף ושפשוף. שני השלבים הללו מורידים ממשקל הכדור והופכים אותו למהיר וקופצני הרבה יותר, דבר שבהכרח משפיע על הדינמיות של המשחק. הפיציגין משוחק בחוף הים בצ'ביצה במהלך כל השנה, לעיתים גם בחורף. בימות הקיץ הוא משוחק גם בשעות הערב. תיירים רבים שמגיעים אל חוף הים משתאים לנוכח המעגלים הרבים של השחקנים במקום ולא אחת מצטרפים להנאה המקומית. אף על פי שהמשחק אינו תחרותי ולא מערב צבירת נקודות, החל משנת 2005 החלו להיערך תחרויות פיציגין של ממש. השחקן הזוכה הוא זה אשר מבצע משחק הקרבה עם הזינוקים מרהיבי העין. מדיה וקבצים בנושא פיציגין בוויקישיתוף אתר האינטרנט הרשמי של פיציגין עמרי גלפרין, כתבה על קרואטיה ועל משחק הפיציגין, מגזין טבע הדברים כתבת טלוויזיה מחוף בצ'ביצה הסוקרת את משחק הפיציגין, You Tube
הספרייה הלאומית של סקוטלנד

הספרייה הלאומית של סקוטלנד (באנגלית: National Library of Scotland; בגאלית סקוטית: Leabharlann Nàiseanta na h-Alba; בסקוטית: Naitional Leebrar o Scotland) היא ספריית ההפקדה החוקית של סקוטלנד ואחת מן הספריות הלאומיות של הממלכה המאוחדת. מרכזה נמצא על גשר ג'ורג' הרביעי בין העיר העיר העתיקה באדינבורו לרובע האוניברסיטה והיא פרוסה במספר מבנים נוספים ברחבי העיר. הספרייה כוללת כ-7 מיליון ספרים וכ-7 מיליון פריטים מודפסים אחרים (כרזות, תוכניות, חוברות וכדומה) וכ-2 מיליון מפות. הספרייה מכילה את האוסף הגדול בעולם של ספרות גאלית. במקור הייתה ספריית ההפקדה הלאומית של סקוטלנד ספריית "חבר עורכי הדין" (Faculty of Advocates; (אנ')), גוף פרטי שאיגד את עורכי הדין המופיעים בפני בתי המשפט של סקוטלנד. הספרייה נוסדה ב-1689 וקיבלה מעמד חוקי של ספריית הפקדה ב-1710. בשנות ה-20 של המאה ה-20 ביקש חבר עורכי הדיך להעביר את הספרייה לרשות הציבור כגוף לאומי. בשנת 1925 חוקק הפרלמנט של סקוטלנד את חוק הספרייה הלאומית. העבודה על המבנה המרכזי החדש של הספרייה על גשר ג'ורג' הרביעי, שבא על מנת להחליף את המבנה הוויקטוריאני ב"מייל המלכותי", החלה ב-1938, נעצרה עקב מלחמת העולם השנייה ונשלמה ב-1956. ב-1989 נחנך מבנה חדיש ומודרני בדרום אדינבורו, שהורחב ב-1995. בשנת 2005 מכר ג'ון מאריי השביעי לספרייה את ארכיון הוצאת ג'ון מאריי בין השנים 1768 ל-1920, ובו כתבי יד מקוריים רבים, כולל כתב היד המקורי של "מוצא המינים". כתב יד מקורי של מוצא המינים מאת צ'ארלס דרווין מהדורת הפוליו הראשונה של מחזות ויליאם שייקספיר מספר עותקים של תנ"ך גוטנברג מהדורה ראשונה של "על הגלגולים" מאת קופרניקוס מדיה וקבצים בנושא הספרייה הלאומית של סקוטלנד בוויקישיתוף אתר האינטרנט הרשמי של הספרייה הלאומית של סקוטלנד הספרייה הלאומית של סקוטלנד, ברשת החברתית פייסבוק הספרייה הלאומית של סקוטלנד, ברשת החברתית אקס (טוויטר) הספרייה הלאומית של סקוטלנד, ברשת החברתית אינסטגרם הספרייה הלאומית של סקוטלנד, ברשת החברתית LinkedIn הספרייה הלאומית של סקוטלנד, סרטונים בערוץ היוטיוב הספרייה הלאומית של סקוטלנד, באתר פליקר מקומות ביקור בסקוטלנד - הספרייה הלאומית דוח כספי לשנת 2016 כתבה בנושא, BBC, Stars back literary archive plans 24 באפריל 2007
מגבר LNB

מגבר LNB (ראשי תיבות של Low Noise Block Downconvertor) הוא רכיב אלקטרוני שתפקידו להגביר אות (סיגנל) הנקלט מאנטנה ולהמיר את התדר שלו. ה-LNB משמש בדרך כלל לקליטה והמרה של אותות המשודרים בתקשורת לווינית והוא מורכב על צלחת הקליטה. לרוב ה LNB הוא האנטנה עצמה "זן" כלומר ממיר את האות האלקטרו-מגנטי לאות החשמלי. האות הנקלט מהצלחת חלש מאוד ובתדר גבוה. הרכיב מסנן רעשים, מגביר את האות, וממיר אותו לתדר נמוך, שניתן להעברה בקלות למקלט. ישנם מספר סוגי LNB הנבדלים בעוצמת סינון הרעש ובמספר היציאות שלהם. התכונה החשובה ביותר הנדרשת מה-LNB היא ספרת רחש נמוכה במיוחד (Low noise Ratio). כלומר ההגברה צריכה להוסיף מינימום רעש לאות. מכיוון שה-LNB הוא לרוב הרכיב האקטיבי הראשון בשרשרת הקליטה, ספרת הרעש שלו קריטית ותשפיע באופן מהותי על יחס האות לרעש של המערכת כולה (s/n). ככלל ככל שההגברה גדולה יותר כך גדלה גם ספרת הרעש ולכן מרבית ה-LNB אינם מגבירים את האות במידה רבה. כאמור ל-LNB ייעוד נוסף והוא המרת תדר הקליטה לתדר נמוך יותר (נקרא תדר ביניים - IF). רכיב זה מתוחכם יותר מאנטנת הדי-פול הרגילה ומעבר ליכולת ההגברה והמרת התדר כולל לעיתים קוטביות כפולה, כלומר מאפשר קליטה בקיטוב אופקי ואנכי ללא צורך בסיבוב האנטנה. מגבר רעש נמוך מדיה וקבצים בנושא מגבר LNB בוויקישיתוף ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
מוחמד ג'טיי

מוחמד ג'טיי קמארה (בצרפתית: Mohammed Djetei; נולד ב-18 באוגוסט 1994 ביאונדה שבקמרון) הוא כדורגלן קמרוני המשחק בעמדת הבלם בקבוצת מכבי נתניה מליגת העל הישראלית ובנבחרת קמרון. ג'טיי נולד ביאונדה שבקמרון. בשנת 2012 החל לשחק בקבוצת אינטרנשיונל ספורטינג, ובשנת 2014 עבר לקבוצת אוניון דואלה. ב-4 ביולי 2016 חתם ג'טיי על חוזה לארבע שנים בז'ימנסטיק טרגונה מהליגה הספרדית השנייה. ב-12 באוקטובר הוא ערך את הופעת הבכורה שלו במועדון, בניצחון על ראיו ואיקאנו בדו-קרב בעיטות עונשין לאחר 1-1 בתום 120 דקות במסגרת גביע המלך הספרדי. ב-6 בנובמבר הוא ערך את הופעת הבכורה שלו בליגה במדי המועדון, כששיחק 90 דקות בניצחון 1-0 על מיראנדס במסגרת המחזור ה-13. ב-6 בינואר 2016 ערך ג'טיי את הופעת הבכורה שלו בנבחרת קמרון, כששיחק 90 דקות בתיקו 1-1 נגד נבחרת רואנדה במשחק ידידות. הוא היה חלק מסגל הנבחרת לטורניר גביע אפריקה לאומות 2017, אך לא שיחק בטורניר. מוחמד ג'טיי, באתר Transfermarkt מוחמד ג'טיי, באתר Soccerway מוחמד ג'טיי, באתר BDFutbol מוחמד ג'טיי, באתר National Football Teams מוחמד ג'טיי, באתר FootballDatabase.eu Union of Douala rejects AS Vita Club’s offer for Mohamed Djetei באתר Cameroun Web, ‏ 7 בינואר 2016 (בצרפתית) Djetei, primer fichaje del Nàstic 2016-2017 באתר הרשמי של ז'ימנסטיק טרגונה, 4 ביולי 2016 (בספרדית)
וסקולר ביוג'ניקס

וסקולר ביוג’ניקס בע”מ (Vascular Biogenics Ltd), פעלה גם תחת השם VBL Therapeutics, היא חברה ביופרמצבטית ישראלית שנמצאת בשלב פיתוח קליני מתקדם הממוקדת במחקר, פיתוח ומסחור של טיפולים ראשונים מסוגם לסרטן. החברה נוסדה בשנת 2000 והיא חברה ציבורית הנסחרת בארצות הברית. צמכ"ל החברה מיום היווסדה ועד אוקטובר 2023 היה פרופ' דרור חרץ. התרופה האונקולוגית המובילה של החברה, VB-111, היא תרופה ביולוגית ניסיונית המבוססת על טכנולוגיות ריפוי גנטי לטיפול בגידולים מוצקים אשר נמצאת במהלכו של ניסוי קליני מבוקר למטרת רישום, לטיפול בסרטן שחלות חוזר. ניסוי זה, שמכונה OVAL צפוי לגייס כ- 400 חולות בארה”ב, ישראל, אירופה ויפן. במרץ 2020 פרסמה החברה תוצאות ביניים חיוביות במחקר זה. VBL פיתחה גם תרופות מחקר חדשניות נוספות, כולל פלטפורמת ה- VB-600 של תרופות ביולוגיות לסרטן ולמחלות דלקתיות, ותוכנית ה’לסינוקסואידים’ (Lecinoxoids) של מולקולות אנטי-דלקתיות, עם פוטנציאל לטיפול בהתויות שונות. מניות החברה הונפקו באוקטובר 2014 בבורסת נאסד"ק, ועד לפברואר 2023 איבדו 98% מערכן, והחברה הפכה למעשה לשלד בורסאי. באוקטובר 2023 מיזגה החברה לתוכה את חברת התרופות האמריקאית הפרטית Notable Labs, שהפכה בדרך זו לחברה ציבורית הנסחרת בנאסד"ק. אתר האינטרנט הרשמי של וסקולר ביוג'ניקס סרטון על מנגנון התרופה VB-111 וי.בי.אל מתחילה בניסוי המכריע: מעולם לא ראו בפאזה 2 הארכת חיים כזו, הרצאת מנכ"ל החברה פרופ' דרור חרץ, אוגוסט 2015 מידע עסקי על חברת וסקולר ביוג’ניקס בע”מ באתרים Yahoo! Finance • MarketWatch • CNN Money • Bloomberg Business (באנגלית) וסקולר ביוג’ניקס בע”מ, בגוגל פיננסים מידע עסקי על חברת Notable Labs, Ltd באתרים Yahoo! Finance • MarketWatch • CNN Money • Bloomberg Business (באנגלית) Notable Labs, Ltd, בגוגל פיננסים גלי וינרב, ‏VBL הופכת מחברת פיתוח תרופות לשלד בורסאי, באתר גלובס, 28 בפברואר 2023 Notable Labs Closes Merger Transaction With VBL Therapeutics, Notable Labs, October 16, 2023
הלב והמעיין

הלב והמעיין הוא הרכב מוזיקלי ישראלי, המבצע מוזיקת פולקלור יהודית עממית ואתנית בדגש על ניגונים חסידיים ומוזיקת כליזמרים. הלהקה הוקמה בסוף העשור הראשון של המאה ה-21, במסגרת סדרת הופעות בבית אבי חי שבירושלים. לאורך השנים קיימה הלהקה שיתופי פעולה עם מגוון יוצרים והרכבים, בהם ברי סחרוף, אביתר בנאי, יונתן רזאל, ישי ריבו, שלמה גרוניך וסימפונט רעננה. הלהקה מנגנת בהופעות, ולעיתים מלווה אמנים נוספים. שמו של ההרכב בא בעקבות משל הלב והמעיין המובא ב"מעשה משבעה קבצנים", אחד מסיפורי המעשיות משנים קדמוניות של רבי נחמן מברסלב. נאור כרמי - כלי פריטה, קונטרבס, הפקה ועיבוד מוזיקלי. חיליק פרנק - קלרינט, סולו, לעיתים שירה. אורן צור - כינור, לעיתים עיבוד מוזיקלי. אוריאל אלייב - בן למשפחת אלייב, אקורדיון וכלי הקשה. בכל אחד מהאלבומים הצטרפו נגנים או זמרים נוספים להרכב, ביניהם עקיבא תורג'מן, נדב בכר, דניאל זמיר ואחרים, אך גרעין ההרכב נותר קבוע. הלב והמעיין - ה'תשס"ט. שירה חדשה - זמר אורח: אביתר בנאי, ה'תשע"א. מנגנים ויז'ניץ - אלבום הופעה, ניגוני ויז'ניץ, ה'תשע"א. אמנים אורחים: אמיל קרויטור, סניה קרויטר. יוצאין בשיר - ניגוני חב"ד, ה'תשע"ג. זמר אורח: יונתן רזאל. לך אמר ליבי - ניגוני הרב יצחק גינזבורג, ה'תשע"ג. זמרים אורחים: אריאל זילבר, שלמה כץ, אילן דמרי. אחכה לו - שירים שעלו מאפר השואה, ה'תשע"ד. אמנים אורחים: אהוד בנאי, אביתר בנאי, ירמי קפלן, שי גבסו, אודי דוידי, ישי ריבו, הרב תמיר גרנות. הלב והמעיין, ברשת החברתית פייסבוק הלב והמעיין, סרטונים בערוץ היוטיוב הלב והמעיין, באתר MusicBrainz (באנגלית) מנגנים בלב אחד, כתבה בעיתון בשבע. עמיחי חסון, מנגנים כשרים מאוד, כתבה במוסף ״שבת״ של מקור ראשון "עד השיר הנקי: 'הלב והמעיין' מארחים את אביתר בנאי (והרהורים על ר' נחמן ומושג ה'מנגן כשר')". עמיחי חסון | תת-מודע זמני. 2010-06-26. נבדק ב-2018-06-26. "'הלב והמעיין' ושלמה גרוניך משלבים חיבורים - כיכר השבת". כיכר השבת. נבדק ב-2018-06-26. הלב והמעיין (2012-07-25), מחרוזת ניגוני קרלין, נבדק ב-2018-06-26 ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
נויס

נויס (בגרמנית: Neuss, נהגה: [ˈnɔʏs], ‏האזנה‏Ⓘ‏; בלטינית: Novaesium) היא עיר בנורדריין-וסטפאליה שבגרמניה. העיר יושבת על הגדה המערבית של נהר הריין ממול לדיסלדורף. העיר נחשבת לאחת משתי הערים העתיקות ביותר בגרמניה, לצד טריר, וב-1984 חגגו בה אלפיים שנה להקמתה. נכון לראשית 2016, עמדה אוכלוסיית העיר על יותר מ-155,000 נפש. בימי הביניים חיה בעיר קהילה יהודית. בין היתר דר בעיר רבי אפרים בן יעקב מבון. בגזירות תתנ"ו הייתה העיר אחד ממקומות המסתור של יהודי קלן, אך המסתור התגלה ותושביו נרצחו על קידוש השם. בסוף המאה ה-12, יהודי משוגע אחד מיהודי העיר רצח נערה נוצריה. בתגובה פרץ פוגרום ביהודי העיר, והנוצרים תושבי העיר עינו ורצחו את הרוצח, בני משפחתו, ועוד שישה יהודים. כן נוצרו בכפייה אשה ושלש בנותיה. על יתר הקהילה הוטל קנס כספי. צרפת שאלון-אן-שמפאן, גראנד אסט, צרפת מדיה וקבצים בנושא נויס בוויקישיתוף אתר האינטרנט הרשמי של נויס (בגרמנית) אתר העיר נויס רבי אפרים מבונא, ספר זכירה, גזירות אשכנז וצרפת, בעריכת אברהם מאיר הברמן, ירושלים תש"ו, עמ' קל–קלא, באתר אוצר החכמה (צפייה חופשית – מותנית ברישום). ערך זה הוא קצרמר בנושא גרמניה ובנושא יישובים. אתם מוזמנים לתרום לוויקיפדיה ולהרחיב אותו.
פאדרבורן

פָּאדֶרְבּוֹרן (בגרמנית: Paderborn, נהגה: [paːdɐˈbɔʁn], פדבורן, ‏האזנה‏Ⓘ‏) היא עיר במזרח נורדריין-וסטפאליה שבגרמניה, בירת מחוז פאדרבורן. שם העיר נובע מהשערה ישנה לגבי מקור הנביעה של הנהר פאדר (אנ') שנובע בסביבות העיר. בהגיית שם העיר הר' אינה נשמעת ושמה נהגה פַּאדֶבּוֹרְן. נכון לראשית 2016, עמדה אוכלוסיית העיר על יותר מ-148,000 נפש. בשנת 777 בנה קרל הגדול טירה ליד מעיינות פאדר. בשנה זו התקיימה האספה הקיסרית הראשונה של קרל הגדול, ושם נזכר לראשונה שם המקום. ובשנת 795 נוסד המקום באופן רשמי. העיר הפכה לחברה בברית ערי הנזה ומאוחר יותר, עם יסוד ממלכת וסטפאליה, הצטרפה אליה. לאחר נפילת נפוליאון, פאדרבורן עברה לממלכת פרוסיה כחלק ממחוז וסטפאליה, עד שנת 1933. בשנת 1975 קיבלה מעמד של עיר. בעיר נמצא מוזיאון המחשבים הגדול ביותר בעולם, Heinz Nixdorf MuseumsForum, שנפתח לציבור בשנת 1996. המוזיאון מכיל למעלה מ-5,000 פריטים היסטוריים ועכשוויים העוסקים בהתפתחות טכנולוגיית המידע. מוזיאון דיוזסן מצוי בקרבת הקתדרלה, וכולל יצירות אמנות העוסקות בדת, שנוצרו החל מהמאה ה-10. מוזיאון דר קייזרפאלץ מציג את היסטוריית העיר באמצעות יצירות אמנות מקומיות, ממצאים ארכאולוגיים וציורי קיר שהתשתמרו בארמון. בפאדרבורן מצויים מוזיאון ars sacrale המציג אוספים פרטיים של אמנות דתית, מוזיאון להיסטוריה של הטבע והגלריה העירונית In der Reithalle, המציגה פריטי אמנות מתקופות שונות. במקום קיים גם מוזיאון הטרקטורים Deutsches Traktoren und Modellauto, המציג את התפתחות הטרקטורים הגרמנים לאורך השנים. בעיר מתקיימים פסטיבלים ואירועים שונים: פסטיבל האביב, שוצנפסט, פסטיבל ליבורי ויריד חג המולד. צרפת לה מאן, צרפת בריטניה בולטון, אנגליה, בריטניה ארצות הברית בלוויל, אילינוי, ארצות הברית ספרד פמפלונה, ספרד פולין פשמישל, פולין הונגריה דברצן, הונגריה הרפובליקה העממית של סין צ'ינגדאו, הרפובליקה העממית של סין מדיה וקבצים בנושא פאדרבורן בוויקישיתוף אתר האינטרנט הרשמי של פאדרבורן (בגרמנית) אתר העיר פאדרבורן פאדרבורן, באתר אנציקלופדיה בריטניקה (באנגלית) פדרבורן (גרמניה), דף שער בספרייה הלאומית Short history of the town, paderborn.de אתר מוזיאון המחשבים אמנות ותרבות, באתר paderborn.de (בגרמנית) The Schützenfest: a popular tradition and a great reason to celebrate פסטיבלים ואירועים, באתר paderborn.de ערך זה הוא קצרמר בנושא יישובים בגרמניה. אתם מוזמנים לתרום לוויקיפדיה ולהרחיב אותו.
רקלינגהאוזן

רקלינגהאוזן (בגרמנית: Recklinghausen, נהגה: [ʁɛklɪŋˈhaʊzən], ‏האזנה‏Ⓘ‏) היא עיר בחבל הרוהר במדינת נורדריין-וסטפאליה שבגרמניה, בירת מחוז רקלינגהאוזן. נכון למאי 2017, נאמדה אוכלוסיית העיר כבת למעלה מ-120,000 נפש. ישראל עכו, ישראל פולין ביטום, פולין הממלכה המאוחדת פרסטון, הממלכה המאוחדת גרמניה שמלקלדן, גרמניה הולנד דורדרכט, הולנד מדיה וקבצים בנושא רקלינגהאוזן בוויקישיתוף אתר האינטרנט הרשמי של רקלינגהאוזן (בגרמנית) רקלינגהאוזן, באתר אנציקלופדיה בריטניקה (באנגלית) רקלינגהאוזן, ברשת החברתית פייסבוק רקלינגהאוזן, ברשת החברתית אקס (טוויטר) רקלינגהאוזן, ברשת החברתית אינסטגרם רקלינגהאוזן, סרטונים בערוץ היוטיוב ערך זה הוא קצרמר בנושא גרמניה ובנושא יישובים. אתם מוזמנים לתרום לוויקיפדיה ולהרחיב אותו.
בוטרופ

בוֹטרוֹפּ (בגרמנית: Bottrop, נהגה: [ˈbɔtʁɔp], ‏האזנה‏Ⓘ‏) היא עיר באזור התעשייתי של חבל הרוהר במדינת נורדריין-וסטפאליה שבגרמניה. על גדות תעלת הריין-הרנה (אנ'). נכון לראשית 2019, עמדה אוכלוסיית העיר על יותר מ-117,000 נפש. לבוטרופ מספר ערים תאומות: צרפת טורקואן, צרפת (מ־1967) הממלכה המאוחדת בלקפול, אנגליה, הממלכה המאוחדת גרמניה מיטה, ברלין, גרמניה (מ־1983) (בתחילה לוודינג, שהתאחדה עם טירגארטן ועם מיטה) הונגריה וספרם, הונגריה (מ־1987) גרמניה מרזבורג, גרמניה (מ־1989) פולין גליביצה, פולין מדיה וקבצים בנושא בוטרופ בוויקישיתוף אתר האינטרנט הרשמי של בוטרופ בוטרופ, באתר אנציקלופדיה בריטניקה (באנגלית) ערך זה הוא קצרמר בנושא יישובים בגרמניה. אתם מוזמנים לתרום לוויקיפדיה ולהרחיב אותו.
חוסר בפסאודוכולינסטראז

חוסר בפסאודוכולינסטראז הוא מצב רפואי הנגרם מפגם גנטי, אשר כתוצאה ממנו הגוף לא מייצר את האנזים פסאודוכולינסטראז. ככלל, זהו מצב שפיר, אשר אינו משפיע על חיי היום-יום של הסובלים ממנו. עם זאת, הוא גורם לרגישות יתר לתכשירי הרדמה כללית מסוימים, ובעת הליך מסוג זה על הצוות הרפואי להיות מודע לחוסר באנזים. בנוסף, היעדר האנזים משפיע על יכולת הגוף לפרק סמים כמו קוקאין והרואין. שימוש בסמים אלה על ידי מי שסובל מחוסר בפסאודוכולינסטראז עלול לגרום למוות לבבי. בעת הרדמה כללית, בנוסף לחומר המטשטש, ניתן למטופל גם חומר משתק שרירים הפועל למשך מספר דקות, לצורך הכנסת צינור לקנה הנשימה המשמש להנשמה מלאכותית. שני חומרים הנמצאים בשימוש נפוץ לצורך זה הם סקסינילכולין (Succinylcholyn, ידוע גם בשם המסחרי Scolyn) ומיבקוריום כלוריד (Mivacurium chloride). כאשר מטופלים הסובלים מחוסר בפסאודוכולינסטראז נחשפים לחומר משתק זה, הם יחוו שיתוק של מערכת הנשימה לזמן ממושך, אשר יחייב המשך הנשמה מלאכותית עד שהחומר יתפוגג מהגוף באופן טבעי. אם המטופל ממשיך להיות מונשם, קיים סיכון מועט בלבד לנזק. עם זאת, עקב הנדירות של המצב באוכלוסייה הכללית, הצוות הרפואי עשוי להיות לא מודע למצב, מה שעלול להוביל לשני סיבוכים אפשריים. האחד, שהמטופל יישאר משותק למרות שהתעורר מההרדמה, עד שהשפעת החומר תחלוף, בעוד המטפלים מנסים לברר את חוסר התגובה שלו. השני, שצינור ההנשמה יוצא לפני שהמטופל חזק דיו כדי לנשום בכוחות עצמו, מה שעלול להוביל לדום נשימה. חוסר בפסאודוכולינסטראז הוא מצב הנישא על ידי גן רצסיבי, הנפוץ בקרב יהודי פרס ועיראק. בערך אחד מכל עשרה יהודים יוצאי פרס נושא את המוטציה הגורמת למצב זה, ולכן באחד מכל מאה זוגות שני בני הזוג יישאו את הגן, ולכל אחד מילדיהם יהיה סיכוי של 25% לשאת את הגן ולסבול ממצב זה. לכן, אחד מכל 400 יהודים יוצאי פרס סובל ממצב זה. אריה ויישיה היא קאסטה הודית. מחקרים שנעשו הראו נטייה מוגברת לפגם גנטי זה בקרב בני קאסטה זו. מחקר שנעשה בקרב 22 בני הקאסטה במדינת טאמיל נאדו, מצא שתשעה מהם סבלו מחוסר בפסאודוכולינסטראז, המהווה תפוצה גבוהה פי 4,000 מאשר בקרב האוכלוסייה האירופית והאמריקנית. Cedars-Sinai Medical Genetics Institute. (2009). "Genetic Screening in the Persian Jewish Community". [1] Retrieved July 20, 2011. Manoharan, I; Wieseler, S; Layer, PG; Lockridge, O; Boopathy, R (2006). "Naturally occurring mutation Leu307Pro of human butyrylcholinesterase in the Vysya community of India". Pharmacogenetics and genomics. 16 (7): 461–8. doi:10.1097/01.fpc.0000197464.37211.77. PMID 16788378. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אורח משפט

אורח משפט הוא ספר שאלות ותשובות בנושאי חלק אורח חיים וחושן משפט של השו"ע מאת הרב אברהם יצחק הכהן קוק, הרב הראשי לארץ ישראל וראש ישיבת מרכז הרב. אורח משפט הוא שו"ת בנושאי אורח חיים וחושן משפט. שמו של הספר על שם הנושאים שבו ('אורח' על שם אורח חיים ו'משפט' על שם חושן משפט). הספר נערך על ידי בנו הרב צבי יהודה הכהן קוק. יצא לאור במוסד הרב קוק ירושלים בד' אייר תשל"ט על ידי הרצי"ה קוק. ובמהדורה האחרונה בתשמ"ה. בספר קפא' סימנים ( קנד' סימנים באורח חיים וכז' סימנים בחושן משפט). הלכות ציצית ותפילין – סימנים א'–ט'. הלכות ברכות התורה – סימנים י'–י"א. הלכות ש"צ – סימנים י"ב–ט"ו. הלכות קריאת שמע ותפילה – סימנים ט"ז–י"ט. הלכות תפילה – סימנים כ'–כ"ד. הלכות נשיאת כפיים – סימנים כ"ה–כ"ז. הלכות קריאת התורה – סימנים כ"ח–כ"ט. הלכות בית הכנסת – סימנים ל'–ל"ז. הלכות סעודה – סימנים ל"ח–מ"ב. הלכות ברכות – סימנים מ"ג–מ"ח. הלכות שבת – סימנים מ"ט–ע"ז. הלכות עירובין – סימנים ע"ח–פ"ב. הלכות פסח – סימנים פ"ג–קכ"ח. הלכות יום טוב – סימנים קכ"ט–קל"ד. הלכות חול המועד – סימנים קל"ה–קל"ו. הלכות תשעה באב – סימן קל"ז. הלכות תענית – סימן קל"ח. הלכות ראש השנה – סימנים קל"ט-ק"מ. הלכות סוכה – סימן קמ"א. הלכות לולב – סימן קמ"ב. הלכות חנוכה – סימנים קמ"ג–קמ"ה. הלכות מגילה – סימן קמ"ח. מילואים להלכות ברכת התורה, קריאת שמע ותפילה, בית הכנסת, שבת, עניינים שונים – סימנים קמ"ז–קנ"ד). הלכות דיינים – סימנים א'–ג'. הלכות שבועה בבית דין – סימן ד'. הלכות גבית מלוה – סימן ה'. הלכות גבית חוב – סימן ו'. הלכות נזקי שכנים-סימנים ז'-ט'. הלכות שותפים – סימנים י'–י"ב. הלכות חלוקת שותפות – סימנים י"ג–י"ד. הלכות שלוחין – סימן ט"ו. הלכות מקח וממכר – סימן ט"ז. הלכות מתנה – סימן י"ז. הלכות נחלות – סימנים י"ח–י"ט. הלכות אומנים – סימן כ'. הלכות שכירות פועלים – סימנים כ"א–כ"ג. הלכות גניבה – סימן כ"ד. הלכות גזלה – סימן כ"ה. הלכות נזיקין – סימן כ"ו. השמטות למילואים – (סימנים א'–כ"ב) עמ' רמ"ה-רס"ד. הערות מפתח תיקונים שו"ת אורח משפט באתר אוצר החכמה ערך זה הוא קצרמר בנושא ספרות תורנית. אתם מוזמנים לתרום לוויקיפדיה ולהרחיב אותו.
אמיר עלי ח'אג'יזאדה

אמיר עלי ח'אג'יזאדה (בפרסית: امیرعلی حاجی زاده) הוא המפקד של חיל האוויר והחלל של משמרות המהפכה האסלאמית מאז אוקטובר 2009. ב-2010 הטילה ממשלת קנדה עיצומים על גורמי צבא וממשל איראניים, בהם עלי ח'אג'יזאדה. במהלך משחק המלחמה, "אקתדאר-י וליאת" ב-8 במרץ 2016, אמר ח'אג'יזאדה: "הסיבה שעיצבנו טילים משלנו עם טווח של 2,000 ק"מ היא להיות מסוגלים להכות את האויב שלנו המשטר הציוני ממרחק בטוח." בינואר 2020, בנאום ששודר בטלוויזיה הממלכתית באיראן, קיבל את האחריות להפלת טיסה 752 של יוקריין אינטרנשיונל איירליינס - מטוס הנוסעים האוקראיני ואמר: "הייתי מעדיף למות - ולא לחזות בתאונה". מדיה וקבצים בנושא אמיר עלי ח'אג'יזאדה בוויקישיתוף הכירו את האיש הרע החדש של המזרח התיכון | הפודקאסט היומי, באתר ynet, 10 באוגוסט 2021 WINER, STUART (3 בפברואר 2015). "Iran boasts of rocket aid to Palestinians, Hezbollah". The Time of Israel. נבדק ב-12 במרץ 2016. {{cite news}}: (עזרה) "Enemies seek to sabotage missile program: IRGC". נבדק ב-12 במרץ 2016. {{cite web}}: (עזרה) Legislative Services Branch, Consolidated federal laws of canada, Special Economic Measures (Iran) Regulations, laws-lois.justice.gc.ca (באנגלית) Sharafedin, Bozorgmehr (9 במרץ 2016). "Despite Threat Of Sanctions, Iran Tests Missiles Marked With The Phrase 'Israel Must Be Wiped Out'". Huffingtonpost. נבדק ב-16 במרץ 2016. {{cite news}}: (עזרה) רויטרס, משמרות המהפכה דיווחו מיד, טהרן הסתירה: "המטוס זוהה כטיל שיוט", באתר ynet, 11 בינואר 2020 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ביל מוראן

ויליאם פרנסיס "ביל" מוראן (באנגלית: William Francis "Bill" Moran) (נולד ב-1958) הוא אדמירל בדימוס בצי ארצות הברית, בתפקידו האחרון שירת כסגן ראש המבצעים הימיים. מוראן נולד במדינת ניו יורק, למד בתיכון ואלי סנטרל במונטגומרי שבמחוז אורנג'. ב-1981 סיים את לימודיו באקדמיה הימית של ארצות הברית והצטרף לצי. הוכשר כטייס מטוס הסיור P-3 אוריון ושירת בטייסת הסיור 44 במיין ובטייסת הסיור 45 בפלורידה. פיקד על טייסת הסיור 46 במדינת וושינגטון ועל כנף הסיור 2 בהוואי. לאורך שירותו הוצב בבסיסי חיל הים ונאט"ו בסיציליה שבאיטליה, ברוטה שבספרד, באיים האזוריים, בקפלאוויק שבאיסלנד, במיסוואה שביפן, בדייגו גרסיה, בעומאן ובבחריין. תקופה ממושכת שימש מדריך טיסה. בתפקידי מטה שימש קצין בטיחות ועוזר קצין אחזקה של כנף 11 בג'קסונוויל, מילא תפקידים באגף כוח האדם של הצי, שימש עוזר מפקד צי האוקיינוס השקט ועוזר ראש המבצעים הימים, בשנים 2008–2010 שירת כמפקד להק הסיור של הצי. בפברואר 2012 מונה לראש ענף לוחמה אווירית במטה הצי. באוגוסט 2013 מונה לראש אגף כוח האדם של הצי, במאי 2016 מונה לסגן ראש המבצעים הימיים. באפריל 2019 נקבע כי ימונה לראש המבצעים הימיים הבא בכפוף לאישור הסנאט, אולם ביולי 2019 הסיר את מועמדותו והודיע על פרישתו מהשירות בשל שיקול דעת לקוי, עקב שמירת קשר עם קצין שהודח בעקבות חקירה על התנהגות מינית בלתי הולמת. במהלך שירותו עוטר במדליית השירות המצוין של הצי, מדליית השירות העילאי של מחלקת ההגנה, וחמש פעמים באות לגיון ההצטיינות. מוראן בעל תואר שני בלימודי ביטחון לאומי ואסטרטגיה צבאית ממכללת המלחמה של הצי. מדיה וקבצים בנושא ביל מוראן בוויקישיתוף ביוגרפיה באתר צי ארצות הברית ביוגרפיה באתר בית הנבחרים של ארצות הברית Admiral who was to become Navy's top officer to retire instead, citing bad judgment, ‏ABC, ‏8 ביולי 2019 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ביל מוראן".
טונגה במשחקים האולימפיים לנוער

טונגה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מטונגה לא זכה במדליה אולימפית לנוער והשתתפותה במשחקים היא בעיקר סמלית. המשלחת הראשונה של טונגה למשחקים האולימפיים לנוער הייתה לאולימפיאדת הנוער סינגפור וכללה שני ספורטאים שהתחרו בשני ענפי ספורט. המשלחת לא הגיעה להישגים וסיימה במקומות האחרונים בענפי הטאקוונדו והרמת משקולות. המשלחת לאולימפיאדת הנוער נאנג'ינג הייתה המשלחת הגדולה ביותר ששלחה טונגה עד כה. המשלחת מנתה שלושה ספורטאים שהתחרו בשלושה ענפים. גם משלחת זו לא הגיעה להישגים וסיימה במקומות האחרונים בענפי ההרמת משקולות, הקשתות והשחייה. טונגה במשחקים האולימפיים טונגה במשחקים הפאראלימפיים
מיקרונזיה במשחקים האולימפיים לנוער

מיקרונזיה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מיקרונזי לא זכה במדליה אולימפית לנוער והשתתפותה במשחקים היא בעיקר סמלית. המשלחת הראשונה של מיקרונזיה למשחקים האולימפיים לנוער הייתה לאולימפיאדת הנוער סינגפור וכללה שלושה ספורטאים שהתחרו בשני ענפי ספורט. המשלחת לא הגיעה להישגים וסיימה במקומות האחרונים בענפי האתלטיקה והשחייה. המשלחת לאולימפיאדת הנוער נאנג'ינג הייתה המשלחת הגדולה ביותר ששלחה מיקרונזיה עד כה. המשלחת מנתה ארבעה ספורטאים שהתחרו בשלושה ענפים. גם משלחת זו לא הגיעה להישגים וסיימה במקומות האחרונים בענפי האתלטיקה, ההרמת משקולות והשחייה. מיקרונזיה במשחקים האולימפיים